I samband med det forestående hundreårsjubileet for Grunnloven blei det tidlig på 1900-tallet lansert tallrike planer for et Eidsvoll-monument, gjerne kombinert med ulike utforminger av Eidsvolls plass. En av de mer omfattende planene (fra 1907) var av arkitekt Henrik Nissens og gikk ut på at det skulle anlegges en brei veg parallelt med Karl Johan fra fronten av Stortinget og heilt opp til den nåværende Abelhaugen, der det skulle plasseres en diger frihetsstatue som nasjonalmonument.